stanford-oval/wikipedia huggingface dataset:
Kiinansinisade

| Kiinansinisade |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Sinisateet Wisteria
Laji::  sinensis
Kaksiosainen nimi
 Wisteria sinensis  (Sims) DC. 
Synonyymit
 Glycine sinensis  Millettia chinensis  Rehsonia sinensis  Wisteria chinensis  Wisteria praecox 
Katso myös
   Kiinansinisade Wikispeciesissä   Kiinansinisade Commonsissa 
Infobox OKNimi-testi OK: 
Kiinansinisade (Wisteria sinensis) on puuvartinen köynnöskasvi.
Kiinansinisade voi kasvaa 25 metriä pitkäksi. Se kukkii toukokuussa, ja siemenet kypsyvät syys-lokakuussa. Kukat muistuttavat vaaleanpunaisia, valkoisia tai vaaleanvioletteja hernekasvien kukkia, ja muodostavat noin 30 cm pitkiä roikkuvia kukkaterttuja. Varret voivat tulla 25 cm paksuiksi, ja niiden pintaa peittää harmaanruskea kuori. Kiiltävän tummanvihreät lehdet koostuvat 7–13 lehdykästä, jotka ovat noin 7 cm pitkiä. Siemenkodat ovat litteitä, 15 cm pitkiä ja karvaisia. Kiinansinisadetta on vaikea erottaa japaninsinisateesta ja on mahdollista, että ne risteytyvät.
Sopivassa ympäristössä kiinansinisade voi kasvaa todella suureksi ja vanhaksi. Suurin tunnettu yksilö on Sierra Madressa Kaliforniassa kasvava köynnös, joka istutettiin vuonna 1892, ja johon nykyisin puhkeaa yli 1,5 miljoonaa kukkaterttua vuosittain.
Kiinansinisade on kotoisin Kiinasta ja muualta Itä-Aasiasta. Sitä kasvatetaan koristekasvina, ja se on levinnyt luontoon tulokaslajina ainakin Ranskassa ja Yhdysvalloissa. Se voi tappaa puita, joiden ympärille se kietoutuu, ja syrjäyttää alkuperäisiä kasvilajeja.
Aiheesta muualla

United States Department of Agriculture (USDA): Wisteria sinensis (englanniksi)
Centre for Agriculture and Biosciences International (CABI): Wisteria sinensis (Chinese wisteria) (englanniksi)
Flora of China: Wisteria sinensis (englanniksi)
Kiinan neuvostotasavalta

Kiinan neuvostotasavallan lippu vuosina 1934–1937.
Kiinan neuvostotasavalta (kiin.: 中華蘇維埃共和國; pinyin: Zhōnghuá sūwéiài gònghéguó) oli Kiinassa sijainnut valtio, jonka Kiinan kommunistisen puolueen johtajat Mao Zedong ja Zhu De julistivat 7. marraskuuta 1931 Kiinan sisällissodan alkuvaiheessa.
Mao Zedong oli sekä Kiinan neuvostotasavallan puheenjohtaja että pääministeri, ja hän johti valtiota, johon kuului toisistaan erillään olevia kommunistisen puolueen hallinnassa olevia alueita Kiinassa. Vuonna 1934 kommunistinen puolue kuitenkin menetti tärkeimmän hallitsemansa alueensa Jiangxin ja aloitti pitkän marssin.
Kiinan neuvostotasavalta lakkautettiin virallisesti syyskuussa 1937 Japanin hyökkäyksen jälkeen osana kompromissia, jolloin Kiinan kommunistinen puolueen joukot yhdistivät voimansa Kuomintangin kanssa Japania vastaan.
Käännös suomeksi
Kiinansembra

| Kiinansembra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Männyt Pinus
Laji::  armandii
Kaksiosainen nimi
 Pinus armandii  Franch. 
Katso myös
   Kiinansembra Wikispeciesissä   Kiinansembra Commonsissa 
Infobox OKVirheellinen NIMI-arvoIUCN-testi OK: 
Kiinansembra (Pinus armandii) on mäntykasvien (Pinaceae) heimoon, mäntyjen (Pinus) sukuun kuuluva kasvilaji. Se on Kiinassa, Taiwanilla ja Myanmarissa luontaisena kasvava havupuu, joka voi kasvaa 35 metriä korkeaksi.
Kiinansembra voi kasvaa rinnankorkeusläpimitaltaan noin metrin paksuiseksi. Rungon kuori on ruskeanharmaata ja sileää, mutta iän myötä kuori muuttuu uurteiseksi ja sen väri muuttuu. Vanha kaarna on väriltään mustanruskean ja harmaanpunaruskean väliltä. Neulaset sijaitsevat viiden neulasen kimppuina ja ne ovat 8–15 cm pitkiä, 1–1,5 mm paksuja ja kirkkaanvihreitä. Hedekävyt sijaitsevat uusien versojen tyvillä ja ovat 1,5–2,5 cm pitkiä sekä vihertävänvalkoisia, joskin kärjistään punertavia. Emikävyt ovat 8–14 cm pitkiä ja sijaitsevat kahdesta kolmeen senttimetriä pitkien perien päissä. Kävyt ovat aluksi vihreitä ja pystyjä, mutta muuttuvat kypsyessään riippuviksi ja kullanruskeiksi. Kävyt putoavat puusta siementen irtoamisen jälkeen. Siemenet ovat 1–1,5 cm pitkiä ja niissä ei ole lenninsiipeä.
Kiinansembra kasvaa luontaisena Kiinassa kymmenen eri maakunnan alueella sekä Taiwanin keski- ja pohjoisosissa ja Myanmarin pohjoisosissa. Lajia tavataan 900–3500 metrin korkeudella merenpinnasta tavallisesti havupuusekametsissä, joissa kasvaa erilaisia pihta-, kuusi-, douglaskuusi- tai lehtikuusilajeja.
Vanhin tunnettu kiinansembra on ollut 634-vuotias ja tuo puu on kasvanut Kiinassa Xianista itään.
Aiheesta muualla

Laji.fi: Kiinansembra (Pinus armandii)
Trees and Shrubs Online: Pinus armandii (englanniksi)
Useful Temperate Plants: Pinus armandii (englanniksi)
Kiinantalipuu

| Kiinantalipuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Malpighiales
Heimo::  Tyräkkikasvit Euphorbiaceae
Suku::  Talipuut eli vietnaminpensaat Triadica
Laji::  sebifera
Kaksiosainen nimi
 Triadica sebifera  (L.) Small 
Synonyymit
 Croton sebiferum L. (1753) (kantanimi)  Sapium sebiferum (L.) Dum.Cours. 
Katso myös
   Kiinantalipuu Wikispeciesissä   Kiinantalipuu Commonsissa 
Infobox OKVirheellinen NIMI-arvo: 
Kiinantalipuu eli talipuu (Triadica sebifera) on tyräkkikasveihin kuuluva koristekasvina käytetty puulaji. Puun lehdet ovat vinoneliömäisiä–soikeita, lehtilapa on 2,5–6 senttimetriä pitkä, ehytlaitainen ja pitkäsuippuinen. Terttumaiset kukinnot ovat 3–35 cm pitkiä ja kukat keltavihreitä. Hedelmät ovat kypsinä mustia ja niiden sisällä on kolme siementä, joita peittää valkea, vahamainen siemenvaippa. Kiinantalipuu kasvaa alkuperäisenä Kiinassa, Koreassa, Japanissa ja Vietnamissa. Sitä esiintyy myös vieraslajina muun muassa Yhdysvaltojen eteläosassa.
Aiheesta muualla

Suomen Lajitietokeskus: Kiinantalipuu – Triadica sebifera
Katajanokan räjähdys 1941

Merivoimien kasarmin ulkosivu rajähdyksen jälkeen.
Helsinki, Katajanokka, Sotasatama
14. syyskuuta 1941.
SA-kuva
Majakkalaiva Helsingin kannella, merenkulkukollit Yli-Niemi, Nummelin ja laivan kapteeni tarkastelemassa räjähdyksen aiheuttamaa tuhoa.
Helsinki, Katajanokka, Sotasatama
14. syyskuuta 1941
SA-kuva
Katajanokan räjähdys oli Helsingin Katajanokan sotasatamassa 14. syyskuuta 1941 noin kello 02.30 tapahtunut tuhoisa räjähdys, jossa neljä laituriin kiinnitettyä Saksan laivaston miinanraivaajaa miehistöineen tuhoutui täydellisesti.
Aikalaiskertomusten mukaan räjähdys oli niin voimakas, että ruumiinosia oli vielä sadan metrin päässä räjähdyspaikasta. Saksalaiset epäilivät sabotaasia ja sabotaasiin uskottiin laajasti Suomessakin , mutta mitään todisteita tällaisesta ei löytynyt. Entinen vastavakoilun suomalaistyöntekijä Otto Kumenius mainitsee salanimellä Pekka Salonen kirjoittamassaan kirjassa Det spioneras i Helsingfors , että kyseessä oli luultavimmin onnettomuus, sillä yksi löydetyistä ruumiinosista oli saksalaiskapteenin käsi, jossa oli työrukkanen. Mitä ilmeisimmin, kirjoitti Kumenius, yhdessä miinanraivaajassa oli jatkettu miinojen purkua muun miehistön jo mentyä nukkumaan.
Suomalaisten kommunistien keskuudessa on uskottu räjähdyksen olleen Veikko Pöystin johtaman sabotaasiryhmän teko. Ryhmään kuuluneen naisen on kerrottu räjäyttäneen satamassa pommin ja saaneen surmansa 60–80 muun ihmisen mukana.
Aiheesta muualla

Rislakki, Jukka: Sabotaasi Helsingin sydämessä. Helsingin Sanomat, Kuukausiliite, helmikuu 1984. (juttua kritisoivia yleisönosastokirjoituksia julkaistu 15.2. ja 24.2. lehdessä)
Kinotar

| Kinotar Oy |
| --- | --- |
Yritysmuoto:  yksityinen osakeyhtiö
Perustettu:  1994
Lakkautettu:  2016
Toimitusjohtaja:  Lasse Saarinen
Kotipaikka:  Helsinki
Toimiala:  Elokuvien ja videoiden tuotanto
Infobox OKNimi-testi OK: 
Kinotar Oy oli vuonna 1994 perustettu ja vuonna 2016 lakkautettu suomalainen elokuvatuotantoyhtiö. Kinotar tuotti pääasiassa dokumentti-, taide- ja televisioelokuvia. Se oli yksi Suomen viidestä suurimmasta elokuvayhtiöstä, ja tuotti vuosittain viidestä seitsemään elokuvaa.
Kinottarelle elokuvia ovat ohjanneet muun muassa Johanna Vuoksenmaa ja Mari Rantasila.
Tunnettuja Kinottaren tuottamia elokuvia olivat muun muassa Nousukausi, Juoksuhaudantie, Joutilaat, Risto Räppääjä ja Ken tulta pyytää.
Stand by for...

| Stand by for> .. Måns Zelmerlöw |
| --- | --- | --- |

Studioalbumin tiedot
 Julkaistu: 23. toukokuuta 2007
 Formaatti: CD
 Tyylilaji: pop
 Kesto: 50.11
 Levy-yhtiö: Warner Music Sweden
Listasijoitukset
  Sverigetopplistan: 1.
Måns Zelmerlöwin muut julkaisut
|   | Stand by for... 2007 | MZW 2009 |
Singlet albumilta Stand by for...
 ”Cara Mia” Julkaistu: 5. maaliskuuta 2007  ”Work of Art (Da Vinci)” Julkaistu: 13. kesäkuuta 2007  ”Brother Oh Brother” Julkaistu: 7. marraskuuta 2007  ”Miss America” Julkaistu: 5. toukokuuta 2008
Stand by for... on ruotsalaislaulaja Måns Zelmerlöwin debyyttialbumi, joka julkaistiin 23. toukokuuta 2007.
Ensimmäinen singlejulkaisu albumilta oli 5. maaliskuuta julkaistu Cara Mia, jolla Zelmerlöw oli helmikuussa osallistunut Ruotsin euroviisukarsintoihin, joissa hän sijoittui kolmanneksi. Toisena singlenä julkaistiin Work of Art (Da Vinci).
Kappaleet

Miss America – 3.34
The Prayer – 4.14
Paradise – 4.02
Lively up Your Monday – 2.54
Stand by – 3.03
Please Me – 3.00
Cara Mia – 3.04
Agent Zero – 4.24
Brother oh Brother – 3.18
Maniac – 3.00
Dreaming – 3.44
Work of Art (Da Vinci) – 3.46
My Mistake – 8.03
Arvostelut

Aftonbladet:
Expressen:
Kinovekara : tehdään elokuva

Kinovekara : tehdään elokuva on vuonna 1997 Bonnier Multimedian julkaisema opetus/seikkailupeli. Pelin tarina perustuu Grimmin veljesten satuun Kissa ja seitsemän peninkulman saappaat. Peli on tarkoitettu 5-12-vuotiaille. Pelissä on tarkoitus auttaa Ville nimistä nuorta tekemään elokuva valmiiksi hänen pomolleen yhden illan aikana. Peli on osoita ja klikkaa tyyppinen. Peli on suunniteltu Windows 95 ja Windows 3.1 koneille.
Kingdom Centre

| Kingdom Centre> برج المملكة |
| --- | --- |

Tiedot
Sijainti:  Riad, Saudi-Arabia
Koordinaatit:  24°42′41.0″N, 46°40′28.0″E
Rakennettu:  1999–2002
Tila:  valmis
Yritykset
Arkkitehti:  Ellerbe Becket
Omistaja:  prinssi Al-Walid ibn Talal
Tekniset tiedot
Kerroksia:  41
Kerrospinta-ala:  94 230 m²
Korkeus
Kattokorkeus:  noin 302 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kingdom Centre (arab. برج المملكة‎‎) on  pilvenpiirtäjä Saudi-Arabian pääkaupungissa Riadissa. Rakennuksen korkeus on noin 302 metriä.
Kingdom Centressä on muun muassa kauppakeskus, toimistoja, huoneistoja, viiden tähden hotelli ja ravintoloita. Pilvenpiirtäjä sai Emporis Skyscraper Awardin 2002.
Kingdom Centre sisältää maailman korkeimman moskeijan. Pilvenpiirtäjän omistaa tunnettu liikemies, prinssi Al-Walid ibn Talal.
Aiheesta muualla

Kuvia tai muita tiedostoja aiheesta Kingdom Centre Wikimedia Commonsissa
Viralliset sivut (Arkistoitu – Internet Archive) (englanniksi)
Kingdom Centre Architect Magazine.  19.11.2018. Viitattu 6.6.2023. (englanniksi)
Tallest-buildings.com: Kingdom Centre (englanniksi)
Solmussa

| ”Solmussa” Pikku G, mukana Behm |
| --- | --- | --- |

Singlen tiedot
 Albumilta: Kilometrit
 Julkaistu: 1. joulukuuta 2017
 Tekijä(t): Rita Behm Sonny Kylä-Liuhala Henri Lanz Kalle Mäkipelto Henri Vähäkainu
 Tuottaja(t): MGI
 Tyylilaji: rap
 Kesto: 03.11
 Levy-yhtiö: Warner Music Finland
Listasijoitukset
  Suomen virallinen singlelista: 1.  Radiolista: 21. 
Pikku G:n muut singlet
| ”Mestari on takas” 2008 | ”Solmussa” 2017 | ”Paratiisiin” 2018 |
Behmin muut singlet
|   | ”Solmussa” 2017 | ”Valot” 2018 |
Solmussa on suomalaisen rap-artistin Pikku G:n kappale, jolla vierailee suomalaislaulaja Behm. Se julkaistiin 1. joulukuuta 2017 ensimmäisenä singlenä Pikku G:n vuonna 2019 julkaistulta paluualbumilta Kilometrit.
Single debytoi Suomen virallisen singlelistan ensimmäisellä sijalla ja pysyi listalla 20 viikkoa, joista neljä ensimmäistä kärjessä. Radiolistalla se saavutti parhaimmillaan 21. sijan. Albumin julkaisupäivään mennessä single oli striimannut triplaplatinaa.
Tausta

”Solmussa” oli Pikku G:n ensimmäinen julkaisu yhdeksään vuoteen. Hän oli julkaissut taiteilijanimella Gee kaksi kappaletta vuonna 2008 ja sitä edellisen kerran musiikkia vuonna 2004. Kappaleella vieraileva Behm oli sen julkaisuaikaan vastikään kiinnitetty Warnerille ja hän oli suurelle yleisölle vielä tuntematon.
Kappaleen ovat kirjoittaneet Henri Lanz, Henri Vähäkainu, Kalle Mäkipelto, Rita Behm ja Sonny Kylä-Liuhala. Sen on tuottanut MGI. Pikku G:n mukaan kappale käsittelee ihmissuhteissa syntyviä solmuja, joita ei hänen mielestään tulisi avata vetämällä.
Vastaanotto

Rumbassa rauhallisesta paluukappaleesta ei pidetty. Arvion mukaan kappale kuulosti siltä, että Pikku G oli pitänyt vuosikymmenen tauon myös räppäyksestä. Häneltä toivottiin jatkossa ”notkeampaa kieltä ja terävämpää kynää”, jotta hän yltäisi aikaisemman tuotantonsa tasolle. YleX:n arviossa kappaletta puolestaan kehuttiin onnistuneeksi. Pikku G:n ilmaisua kuvailtiin vahvaksi, rehelliseksi ja aidoksi. Tuntemattoman Behmin valintaa vierailijaksi paluukappaleelle kummasteltiin, mutta hänen laulamastaan kertosäkeestä pidettiin. Behmin ääni yhdistettiin sekä Evelinaan että Vestaan ja kappaleen kertosäettä verrattiin Vestan suoritukseen Pyhimyksen kappaleella ”Kynnet, kynnet”.
Spinoza-palkinto

Spinoza-palkinto (holl. Spinozapremie) on Alankomaiden tutkimusneuvoston (NWO, holl. Nederlandse Organisatie voor Wetenschappelijk Onderzoek, "Alankomaiden tieteellisen tutkimuksen organisaatio") vuosittain kolmelle tai neljälle henkilölle myöntämä suuri tiedepalkinto. Siihen sisältyy 1,5 (vuosina 2009–2022 arvoltaan 2,5) miljoonan euron suuruinen tutkimusapuraha vapaasti valittavaan uuteen tutkimustyöhön. Palkinto on nimetty filosofi Baruch Spinozan mukaan ja palkintoon kuuluu myös Spinozaa esittävä pronssinen pienoispatsas. Palkinto on Alankomaiden korkein tieteellinen palkinto yhdessä NWO:n vuosittain enintään 2-3 tutkijalle tai pienelle tutkimusryhmälle myöntämän samansuuruisen Stevin-palkinnon kanssa. Vuodesta 2023 lähtien NWO myöntää vuosittain kaksi Spinoza- ja kaksi Stevin-palkintoa, joiden apurahan suuruus on 1,5 miljoonaa euroa.
Spinoza-palkinto myönnettiin ensimmäisen kerran vuonna 1995. Palkinnonsaajana voi olla Alankomaissa työskentelevä, tieteenalansa kansainväliseen parhaimmistoon kuuluva henkilö.
Keijo Elio

Keijo Elio (8. tammikuuta 1934 Viipuri – 7. joulukuuta 2010 Tampere) oli suomalainen upseeri, lentäjä, kasvatustieteilijä ja professori. Hän palveli upseeriksi valmistuttuaan ilmavoimien eri osastoissa, viimeiseksi Satakunnan lennostossa, josta hän jäi eläkkeelle 1975 esikuntapäällikön tehtävistä everstiluutnanttina. Hän oli ilmavoimien kunniatuomioistuimen vakinainen jäsen ja Upseeriliiton Pirkka-Hämeen osaston puheenjohtaja.
Elio teki kasvatustieteilijäuransa enimmäkseen Tampereen yliopiston kasvatustieteen laitoksella mutta toimi paitsi Tampereen myös Jyväskylän yliopiston dosenttina.
Teoksia

Otto Kaarle von Fieandt – suomalainen upseerikouluttaja (1973)
Suomen kadettikoulun yhdenmukaistamiskausi 1821–1835 (1976)
Kasvatuksen historia tutkimuskohteena (1977)
Arvot ja aatteet kasvatuksessa ja eräillä kulttuurin pääaloilla. 2 (1977)
Oppikirjojen työtehtävien hyödyntäminen ja eriyttäminen peruskoulun yläasteella (1978)
Liikennearvo ja -asennetutkimusprojekti : pääraportti : vähäisen ajokokemuksen omaavien kuljettajien liikennearvot ja -asenteet, niiden yhteyksiä kuljettajia kuvaaviin taustamuuttujiin sekä liikennekäyttäytymiseen (1978)
Liikennearvo ja -asennetutkimusprojekti. Osaraportti 1, Äskettäin ajokorttinsa saaneiden liikennearvojen ja -asenteiden kuvaus (1978)
Työtehtävien käyttö opetustilanteessa peruskoulun yläasteella (1979)
Historian opetus lukiossa : historian opetuksen teoreettisia perusteita sekä jyväskyläläisten ja tamperelaisten abiturienttien mielipiteitä historian opetuksesta (1979)
Didaktiikan kehityslinjoja antiikista nykypäiviin (1984)
Saksan liittotasavallan ja Englannin historian opetuksen suuntaviivoja : vertaileva tutkimus historiandidaktisista käytänteistä ja niiden teoriatausta (1987)
Historian didaktiikan teorian perusteita : pääaineksena Saksan liittotasavallan ja Englannin historiandidaktinen tutkimus (1988)
Mitä historian ainedidaktiikka on? (1992, teoksessa Historia koulussa)
Lentokonemekaanikot sodassa (2008).
Kasvufoorumi

Kasvufoorumi (Growth Forum) on Ohjelmistoyrittäjät ry:n, Teknologiateollisuus ry:n, Microsoftin, Tietotekniikan liiton sekä TEKESin hanke, jonka tarkoituksena on parantaa kasvavien ohjelmistoyritysten toimintaedellytyksiä Suomessa. Hanke järjestetään vuosittain, ensimmäisen kerran vuonna 2008.
Aiheesta muualla

Kasvufoorumin sivut (Arkistoitu – Internet Archive)
Ohjelmistoyrittäjät ry sivut
Keijo Holsti

Keijo Kalevi Holsti (23. lokakuuta 1932 Koski Tl – 29. heinäkuuta 1989 Koski Tl) oli suomalainen kirjallisuudentutkija. Hän oli Tampereen yliopiston yleisen kirjallisuustieteen professori vuodesta 1973 kuolemaansa asti 1989.
Holsti kirjoitti ylioppilaaksi 1951 ja työskenteli oppikoulunopettajana, kunnes valmistui filosofian kandidaatiksi Turun yliopistosta vuonna 1964. Vuonna 1966 hän siirtyi assistentiksi Tampereen yliopistoon, josta väitteli tohtoriksi vuonna 1970 aiheenaan motiivin käsite kirjallisuudentutkimuksessa. Hän oli Tampereen yliopiston dosenttina 1971–1973 ja sen jälkeen professorina. Holsti oli perehtynyt erityisesti englanninkieliseen kaunokirjallisuuteen ja hän julkaisi tutkimuksia William Shakespearen ja William Faulknerin teoksista.
Teoksia

Hamletin epäröinti, 1967
Motiivin käsite kirjallisuudentutkimuksessa, 1970 (väitöskirja)
Runebergin motiiveja Minna Canthilla I. Kaksi Hannaa, 1971
Keijo Ceder

Keijo Ceder johtaa kisaa Suomi–Ruotsi-maaottelussa Tukholmassa 1965.
Keijo Johannes Ceder (19. syyskuuta 1941 Helsinki – 5. tammikuuta 2019 Järvenpää) oli suomalainen keskimatkojen juoksija. Hän edusti urallaan Helsingin Jyryä ja Helsingin Kisa-Veikkoja.
Valmentaja Rolf Haikkolan talliin eli niin sanottuun Raaka-Rollen koplaan kuulunut Ceder voitti yhteensä seitsemän SM-kultaa 4x400:n ja 4x800:n metrin viesteissä vuosina 1965–1968 HKV:n joukkueessa. Vuoden 1966 Kalevan kisoissa hän sijoittui pronssille 1 500 metrillä Jouko Uolan ja Juha Väätäisen jälkeen. Vuonna 1967 hän oli Kalevan kisoissa 1 500 m:n juoksussa 4:s. Kalevan kisoissa hän oli 800 m:n juoksussa 1963, 1965, ja 1967 hän oli 5:s. Myöhemmin Ceder kokeili uusiseelantilaisen Arthur Lydiardin valmennusohjeita, mutta huonoin tuloksin.
Ceder voitti 1965 Suomi–Ruotsi-maaottelussa sekä 800 m:n että 1 500 m:n matkat. Vuoden 1966 maaottelussa hän oli 1 500 m:llä 5:s. Hän voitti vuoden 1966 Suomi–Norja-yleisurheilumaaottelussa 1 500 m:n juoksun.
Kilpailukielto ja seuranvaihto

Vuonna 1963 Ceder osallistui yhdessä viiden muun TUL:n urheilijan kanssa Indonesiassa järjestettyihin GANEFO-kisoihin, joissa hän sijoittui 800 metrillä kolmanneksi. Osallistumisen johdosta heille määrättiin elinikäinen kilpailukieltoselvennä, joka myöhemmin muutettiin yhden vuoden mittaiseksi. Kilpailukielto kuitenkin esti Cederin mahdollisen osallistumisen Tokion olympialaisiin 1964. Ceder koki TUL:n pettäneen hänet ja vaihtoi seuraa.
Kate Forbes

| Kate Forbes |
| --- | --- |

Skotlannin valtiovarainministeri
 17. helmikuuta 2020 – 28. maaliskuuta 2023  
Edeltäjä:  Derek McKay/Fiona Hyslop
Seuraaja:  Shona Robinson/Neil Gray
Skotlannin julkistalouden ja digitaalisen talouden apulaisministeriksi
 27. kesäkuuta 2018 – 17. helmikuuta 2020  
Edeltäjä:  virka luotu
Seuraaja:  Ben Macpherson
Skotlannin parlamentin jäsen
 5. toukokuuta 2016– Skye, Lochaber and Badenochin vaalipiiri  
Edeltäjä:  Dave Thompson
Henkilötiedot
Syntynyt: 6. huhtikuuta 1990 (ikä 34) Dingwall, Skotlanti
Kansalaisuus:   Yhdistynyt kuningaskunta ( Skotlanti)
Tiedot
Puolue:  Skotlannin kansallispuolue
Kate Elizabeth Forbes (s. 6. huhtikuuta 1990) on skotlantilainen Skotlannin kansallispuolueen poliitikko, joka on toiminut Skotlannin parlamentin jäsenenä vuodesta 2016 ja Skotlannin valtiovarainministerinä vuosina 2020–2023 lähtien.
Forbes syntyi Dingwallissa pohjois-Skotlannissa. Hän vietti osan lapsuudestaan Intiassa ja kävi Skotlannissa gaelinkielistä koulua. Hän opiskeli Selwyn Collegessa Cambridgen yliopistossa historiaa ja valmistui kandidaatiksi vuonna 2011, minkä jälkeen hän opiskeli Edinburghin yliopistossa diaspora- ja muuttoliikehistoriaa ja valmistui maisteriksi vuonna 2013.
Vuoden 2016 parlamenttivaaleissa Forbes valittiin Skotlannin parlamenttiin Skye, Lochaber and Badenochin vaalipiiristä. Parlamentissa Forbes on puhunut gaelin kielen puoluesta, ja maaliskuussa 2018 hän piti kokonaisen puheenvuoron gaeliksi. Hän on ehdottanut kielen lisäämistä Unescon aineettoman kulttuuriperinnön luetteloon sen suojelemiseksi.
Vuonna 2018 Forbes nimitettiin julkistalouden ja digitaalisen talouden apulaisministeriksi. Helmikuussa 2020 hänet nimitettiin Skotlannin valtiovarainministeriksi.
Forbes on Skotlannin vapaakirkon jäsen. Heinäkuussa 2021 Forbes meni naimisiin Alasdair MacLennain kanssa. Helmikuussa 2022 Forbes ilmoitti olevansa raskaana ja jäävänsä kesällä äitiyslomalle.
Nicola Sturgeonin erottua Forbes pyrki SNP:n puheenjohtajaksi ja Skotlannin pääministeriksi. Hän sai vaalin ensimmäisellä kierroksella 40,7 prosenttia äänistä ja toisella kierroksella 47,9 prosenttia äänistä häviten Humza Yousafille. Forbesin puheenjohtajakampanjan aikana huomiota herättivät hänen konservatiiviset mielipiteensä koskien muun muassa aborttioikeutta sekä seksuaalivähemmistöjen oikeuksia. Yousafin voitettua puheenjohtajavaalin hän tarjosi Forbesille hallituksensa maaseutuministerin salkkua, mutta tämä kieltäytyi.
Kirjailijan muistelmia

| Kirjailijan muistelmia |
| --- | --- |

Kirjailija:  Mika Waltari
Kieli:  suomi
Genre:  muistelmat
Kustantaja:  WSOY
Julkaistu:  951-0-10083-8
Ulkoasu:  sid.
Sivumäärä:  486 + kuvaliitteitä
ISBN:  951-0-10083-8
Löydä lisää kirjojaKirjallisuuden teemasivulta
Kirjailijan muistelmia on Mika Waltarin kirjoittamat muistelmat. Teos ilmestyi 1980 WSOY:n kustantamana, ja sen on toimittanut Ritva Haavikko.
Waltari-tutkija Juha Järvelä kertoo kirjoituksessaan tšekkiläisen kääntäjän Markéta Hejkalován Waltari-elämäkerrasta Mika Waltari the Finn (engl. Käännös, WSOY 2008), jossa Hejkalová käsittelee muistelmia lähdekriittisesti. Hän kertoo muistelmien erikoisesta syntyprosessista: Teos syntyi haastatteluina, joissa Waltari saneli kysymyksiin vastaukset nauhalle, Haavikko kirjoitti puhtaaksi ja poisti kysymykset. Hejkalová on saanut Waltarin tyttäreltä Satu Elstelältä toteamuksen, ettei "teoksessa muodostunut kuva ole aina totuudenmukainen". Järvelä pitää tietoa hyvin tärkeänä, sillä tärkeimmät Waltari-tutkijat ovat käyttäneet teosta ja haastatteluja keskeisenä lähteenä.
Luotettavuusongelmaan Juha Järvelä kiinnittää huomiota jo aiemmin Agricolan kirja-arvosteluissa esitellessään Risto Lindstedtin ja Reijo Vahtokarin Waltari-kirjaa Mika Waltari. Muukalainen maailmassa (2007):
»Niinpä heidän teoksensa myötäilee, paikoitellen sanasta sanaan, kirjailijan omia tulkintoja teoksistaan ja elämästään. Kun ihmiset yleisemminkin pyrkivät kertomaan elämästään juonellisen kertomuksen, voisi miettiä minkä tarinan vanhentunut Waltari itsestään kertoi ja samalla rakensi selityksiä biografistiselle kirjallisuudentutkimukselle.»